**SUSITARIMAS DĖL KAINOS PERSKAIČIAVIMO**

**PRIE SUTARTIES NR. S-419**

2025-03-01

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**UAB „Tyrens Lietuva“,** atstovaujama šį dokumentą pasirašančio įgalioto bendrovės darbuotojo (toliau Tiekėjas)

toliau Užsakovas ir Teikėjas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-04-29 Šalys sudarė pirkimo sutartį Nr. S-419 (toliau – **Sutartis**), projekte „Rajoninio kelio Nr. 5258 Medininkai-Rukainiai-Skaidiškės ruožo nuo 10,590 iki 15,849 km rekonstravimo techninio darbo projekto ir tilto per Svyruonėlę 11,806 km paprastojo remonto aprašo parengimas ir projekto vykdymo priežiūra (I dalis)“;
2. Sutarties pagrindu Tiekėjas įsipareigojo teikti paslaugas (toliau – **Paslaugos**), o Užsakovas – tinkamai ir laiku atsiskaityti;
3. Pagal Sutarties 11 p. Šalys susitarė dėl pradinės Sutarties vertės – 241 976,89 Eur su PVM, o pagal Sutarties 12 p. Šalys susitarė dėl Sutarties kainos – 241 976,89 Eur su PVM;
4. 2025-02-26 Teikėjas kreipėsi į Užsakovą su prašymu perskaičiuoti Sutarties kainą (Priedas Nr.1);
5. 2025-02-26 dienai atliktų (suteiktų) Paslaugų dalis sudaro 131 809,85 Eur (be PVM). Likusi neatliktų (nesuteiktų) Paslaugų dalis, kuri šiuo susitarimu inicijuojama perskaičiuoti, sudaro 68 171,05 Eur (be PVM). Perskaičiavimui taikytinas 1,0951 koeficientas (perskaičiavimo daugiklis), kas sudaro 6 483,07 Eur, atitinkamai padidinant Sutarties kainą šių paslaugų dalyje iki 74 654,12 Eur (be PVM) (Priedas Nr.2) ;
6. Sutarties 14 p. yra numatyta Sutarties kainos perskaičiavimo tvarka, kuri atliekama atsiradus toliau nurodytoms sąlygoms:
7. Sutarties kainos perskaičiavimas atliekamas pirmą kartą – atitinka, kadangi ankstesnių Sutarties kainos perskaičiavimų atlikta nebuvo;
8. Nuo Sutarties įsigaliojimo dienos praėjus 6 (šešiems) mėnesiams – atitinka, kadangi nuo Sutarties įsigaliojimo dienos (2024-05-06) yra praėję 10 mėnesių;
9. kainų pokytis, lyginant einamųjų metų mėnesio kainas su praėjusių metų to paties mėnesio kainomis, yra didesnis kaip 10 (dešimt) procentų – atitinka, kadangi kainų pokytis yra 15,51 %.
10. Šalys, remdamosi Sutarties 14 p., sudaro šį susitarimą dėl Sutarties kainos perskaičiavimo (toliau – **Susitarimas**), kuriuo susitaria dėl toliau nurodytų sąlygų:
11. Pakeisti Sutarties 12 p. nustatytą Sutarties kainą ir išdėstyti punktą taip:

*12. Sutarties kaina, nustatyta viešojo pirkimo metu yra 249 821,40 EUR su PVM (du šimtai keturiasdešimt devyni tūkstančiai aštuoni šimtai dvidešimt vienas euras 40 ct). Į Sutarties kainą yra įskaičiuoti visi Teikėjo mokami mokesčiai ir patiriamos išlaidos, susijusios su Sutarties vykdymu. Sutarties kainos sudėtinės dalys:*

*12.1. Valstybinės reikšmės rajoninio kelio Nr. 5258 Medininkai-Rukainiai-Skaidiškės ruožo nuo 10,590 iki 13,270 km rekonstravimo techninis darbo projektas:*

*12.1.1. projekto parengimo kaina be PVM 173 594,78 (vienas šimtas septyniasdešimt trys tūkstančiai penki šimtai devyniasdešimt keturi eurai ir 78 ct) EUR;*

*12.1.2. parengto projekto vykdymo priežiūros kaina be PVM 17 890,87 (septyniolika tūkstančių aštuoni šimtai devyniasdešimt eurų ir 87 ct) EUR;*

*12.2. Valstybinės reikšmės rajoninio kelio Nr. 5258 Medininkai-Rukainiai-Skaidiškės 11,8 tilto per Svyruonėlę paprastojo remonto aprašas:*

*12.2.1. projekto parengimo kaina be PVM 13 664,20 (trylika tūkstančių šeši šimtai šešiasdešimt keturi eurai ir 20 ct) EUR;*

*12.2.2. parengto projekto vykdymo priežiūros kaina be PVM 1 314,12 (vienas tūkstantis trys šimtai keturiolika eurų ir 12 ct) EUR;*

*12.3. 21 proc. PVM – 43 357,43 (keturiasdešimt trys tūkstančiai trys šimtai penkiasdešimt septyni eurai ir 43 ct) EUR.*

1. Pakeisti Sutarties 11 p. nustatytą pradinę Sutarties vertę ir išdėstyti punktą taip:

*11. Pradinės Sutarties vertė (taip, kaip apibrėžta Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“1 , 2.11. papunktyje) yra 249 821,40 (du šimtai keturiasdešimt devyni tūkstančiai aštuoni šimtai dvidešimt vienas euras ir 40 ct) EUR su PVM. Pradinės Sutarties vertė be PVM yra 206 463,97 (du šimtai šeši tūkstančiai keturi šimtai šešiasdešimt trys eurai ir 97 ct) EUR , 21 proc. PVM yra 43 357,43 (keturiasdešimt trys tūkstančiai trys šimtai penkiasdešimt septyni eurai ir 99 ct) EUR.*

1. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
2. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
3. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
4. Susitarimas yra neatskiriama ir sudėtinė Sutarties dalis.
5. Susitarimo priedai:
   1. Priedas Nr. 1 – Teikėjo 2025-02-26 raštas Nr. SR25-00312;
   2. Priedas Nr. 2 – Aiškinamasis raštas.

|  |  |
| --- | --- |
| **UŽSAKOVAS**  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas  bendrovės darbuotojas | **TEIKĖJAS**  **UAB „Tyrens Lietuva“,**  Jonavos g. 7, LT-44192 Kaunas  Įmonės kodas 234004210  El. paštas info@tyrens.lt  A.s. LT13 7300 0101 6100 1877  AB „Swedbank“  Dokumentą pasirašantis įgaliotas  bendrovės darbuotojas |